[{"text_idx": "#000003", "text": "Arddangosfa \u2018Dwlu ar y Geiriau\u2019"}, {"text_idx": "#000005", "text": "Dylan a Stravinsky: Campwaith a gollwyd?"}, {"text_idx": "#000006", "text": "Wyddech chi cyn iddo farw, cyfarfu Dylan Thomas a\u0302\u2019r enwog Igor Stravinsky i drafod cydweithio ar \u201cddarn o waith theatr gerdd\u201d? Ni ddigwyddodd hyn oherwydd marwolaeth sydyn, cyn pryd Dylan a darfodd ar eu cynlluniau, ond roedd y syniad yn ennyn fy chwilfrydedd. Dechreuais feddwl sut beth fyddai hyn wedi bod a des i\u2019r casgliad y byddai\u2019n un o\u2019r gweithiau gorau i dorri tir newydd yn y byd cerdd fodern."}, {"text_idx": "#000007", "text": "Efallai ymddengys y Cymro di-hid a\u2019r Rwsiad cwrtais yn bartneriaeth od i ddechrau, ond pan fyddwch yn cymharu Stravinsky a\u0302 Dylan, mae\u2019n hawdd gweld eu bod yn debycach nag yr ymddengys ar yr arwyneb. Roedd Stravinsky a Dylan o flaen eu hoes ac roeddent yn artistiaid dylanwadol o ran cerddoriaeth fodern ac ysgrifennu yn o\u0302l eu trefn."}, {"text_idx": "#000008", "text": "Ar yr adeg y byddai\u2019r cydweithio wedi digwydd, roedd Stravinsky\u2019n arbrofi a\u0302 dulliau techneg deuddeng nodyn, felly byddwn yn dyfalu y byddai wedi bod yn anghytseiniol ac yn eithafol yn gerddorol. Ychwanegwch hynny at ysgrifennu crand Dylan a byddai wedi bod yn hunllef i\u2019r cantorion. Serch hynny, byddai wedi bod yn gampwaith o greadigrwydd a ffurf. Yn aml, mae cerddoriaeth Stravinsky ac ysgrifennu Dylan Thomas yn dilyn strwythurau caeth, strwythurau y gallai athrylith greadigol yn unig gydymffurfio a\u0302 nhw a chreu rhywbeth mor unigryw."}, {"text_idx": "#000009", "text": "Yn o\u0302l pob so\u0302n, roedd y stori\u2019n mynd i so\u0302n am \u201cailddarganfod cariad ac iaith mewn byd ar o\u0302l y bom\u201d. Roedd gan Dylan ddawn am ysgrifennu gweithiau tywyll, felly rwy\u2019n dychmygu y byddai wedi creu disgrifiad hyfryd o dywyll o\u2019r byd ar o\u0302l y bom, ac nid oes amheuaeth y byddai cyfansoddiad Stravinsky wedi creu awyrgylch o\u0302l-apocalyptaidd perffaith. Nid oedd gan yr un o\u2019r ddau artist fywydau carwriaethol delfrydol ond roeddent fel arfer yn portreadu cariad yn eu gwaith fel rhywbeth rhamantaidd. Byddai Dylan, gyda\u2019i ddiddordeb mewn synau geiriau, wedi mwynhau ysgrifennu am ailddarganfod iaith a byddai cyfle wedi bod i\u2019w synnwyr digrifwch ffynnu."}, {"text_idx": "#000010", "text": "Er y gallwn ddyfalu, ni fyddwn byth yn gwybod yn sicr yr hyn y byddai wedi bod. Rwy\u2019n credu ei bod yn ddiogel dweud, beth bynnag rydym yn ei ddyfalu, roedd y ddau artist hyn mor annarogan byddent wedi gwneud rhywbeth gwbl wahanol."}, {"text_idx": "#000012", "text": "Croeso i Ganolfan Dylan Thomas!\nRydym ar agor ar hyn o bryd rhwng 10am a 4.30pm, o ddydd Mercher i ddydd Sul. Mynediad am ddim.\ni sicrhau mai chi yw\u2019r cyntaf i gael y diweddaraf am yr arddangosfeydd, hwyl i\u2019r teulu dros hanner tymor a mwy!"}, {"text_idx": "#000013", "text": "Croeso i Ganolfan Dylan Thomas!"}, {"text_idx": "#000014", "text": "Rydym ar agor ar hyn o bryd rhwng 10am a 4.30pm, o ddydd Mercher i ddydd Sul. Mynediad am ddim."}]